armvectores/hy_wikipedia_2023 huggingface dataset:
Հատուկ գունդ

«Հատուկ գունդ», զորամիավորում։ Կազմավորվել է 1990 թվականին, Երևանում։ Ունեցել է շտաբ, մարտական դրոշ։ Գունդը բաղկացած և 1-ին (հրամանատար՝ Ս. Եդիագարյան, շտաբի պետ՝ Ա. Գյուրջինյան), 2-րդ (Մ. Կիրակոսյան, հրամանատարի տեղակալներ՝ Հ. Գինրայան, Ա. Հովհաննիսյան), դեսանտային (Ա. Պապյան, Վ. ճուգնցյան) գումարտակներից, 1-ին (Ջ. Աբրահամյան, տեղակալ Ա. Ավետիսյան), 2-րդ (Գ. Մելքոնյան, Ֆ. Սաոցան), 3-րդ (Ժ. Վապանյան, Ա. Աբրահամյան), 4-րդ (Յու. Ղափբյան, Գ. Հովհաննիսյան), 5-րդ (Բ. Ղահոոմանյան, Ա. Ջավանշիրյան), 6-րդ (Ջ. Սահակյան, Վ. Աթաբեկյան), 7-րդ (Վ. Պապոյան, Հ. Թանգամյան), 8-րդ (Ս. Պողոսյան, Ռ. Խաչատրյան), 9-րդ (Հ. Հարությունյան, Գ. Տեր-Գեորղյան), 10-րդ (Ս. Կարարդետյան, Ռ. Ղազարյան), 11-րդ (Վ. Սարգսյան, Վ. Մանուկյան), Արարատի (Տ. Գեորգյան, Հ. Սմբատյան), Ալավերդի (Հ. Հովհաննիսյան, Ս. Բեկթաշյան), Գորիսի (Մ. Խոլյունց, Ն. Առուստամյան), Եղեգնաձորի (Հ. Օհանյան, Հ. Դանուղյան), Իջևանի (Ա. Հովակիմյան, Վ. Շահինյան), Կապանի (Լ. Ասրյան, Ա. Մարտիասյան), Կարմիրի (Ա. Ղանսպյան, Վ. Երեմյան), Կիրովականի (Ա. Թունյան, Գ. Մաղաքյան), Հրազդանի (Վ. Ժամհարյան, Վ. Մարտիասյան), Մեղրիի (Լ. Տոնոյան, Ղ. Հովհաննիսյան), Նոյեմբերյանի (Գ. Շառոյան, Ռ. Ասլանյան), Շամշադինի (Հ. Աթոյան, Վ. Շառոյան), Ջերմուկի (Ռ. Աղաջանյան, Գ. Բագոոտյան), Սիսիանի (Կ. Ասկանյան, Մ. Գաբփելյան), Վայքի (Ժ. Մսալրայան, Հ. Ստեփանյան), Վարդենիսի (Ն. Քոչարյան, Ա. Մալխասյան) վաշտերը, Արծվաշենի (Ս. Առաքելյան), Ապարանի (Ն. Տոնոյան) դասակները։ Հիմնադիր հրամանատար՝ Ս. Առաքելյան, տեղակալներ՝ Ս. Պողոսյան, Ռ. Գզողյան (շտաբի պետ), Կ. Կոստանյան, Վ. Ձիբովսչյան։


== Գործունեություն ==
1989 թվականի հոկտեմբերից «Հ. գ.» վերանվանվել է Հայաստանի ՆԳ նախարարության «Պարետապահակային ծառայության գունդ»։ 1992 թվականի հունվարից գունդը ներառվել է ՊՆ կազմում՝ որպես «Սահմանապահ 14° հատուկ գունդ»։ «Հ. գ.» կազմավորման սկզբնական շրջանում զինվել է թեթև հրազենային զինատեսակներով (ինքնաձիգ, գնդացիր, որսորդական հոոցան, ատրճանակ, նռնականետ, ինքնաշեն զենք և այլն)։ Գնդի կազմում գործել է զինագործների խումբ։ 1990-1992 թվականներին «Հ. գ.» ստորաբաժանումները գործուն մասնակցություն են ունեցել Հայաստանի սահմանամերձ և Արցախի Հանրապետության Շահումյանի (Գետաշեն, Մարտունաշեն, Բուզլուխ, Խարխափուտ, Մանաշիդ, էրքեջ, Վերինշեն, Հայ Պարիս, Կարաչինար), Մարտակերտի (Կիչան, Սփրավենդ, Մարտակերտ), Լաչինի (Ղոչազ, «Կոբրայի» դիրքեր, «Մարդասիրական միջանցք», Տիգիկ-1, Տիգիկ-2), Աղդամի (Փարիոսվենդ), Կուբաթլոփ, Ջաբոսյիլի, Զանգելանի շրջանների ինքնապաշտպանական և ազատագրական մարտերին։ Գնդից զոհվել է 156 ազատամարտիկ։
Դատվան

Դատվան, ավան Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Վանա լճի հարավարևմտյան եզրին։ Եղել է Բիթլիսի գավառի նավահանգիստը։


== Աշխարհագրություն ==
Տարածքը գտնվել է Գրգուռ, Նեմրութ և Հայկական Տավրոս լեռաճյուղերով շրջափակված բլրապատ և գեղատեսիլ հովտում։ Ավանն ունեցել է փարթամ բուսականություն և տեղ-տեղ անտառապատ է եղել։
Դատվանն ունեցել է մի քանի աղբյուրներ, այդ թվում նաև հանքային։


== Պատմություն ==
Դատվանն եղել է Արծրունի թագավորների ամառանոցը։ X-XI դարերում ուներ 10-15 000 բնակիչ և ամուր բերդ (1986 թվականի դրությամբ այն լրիվ ավերակ է)։ Եղել է վաճառաշատ նավահանգիստ։
XIX դարում Դատվանն արդեն անշուքացել էր և վերածվել էր գյուղի։ XX դարասկզբին ուներ 700 տուն բնակիչ՝ մեծ մասամբ հայեր։
Հայ բնակչության մեծ մասը զոհվել է 1915 թվականի Մեծ եղեռնի ժամանակ, իսկ մյուս մասը գաղթել է Արևելյան Հայաստան։


== Տնտեսություն ==
Բնակչությունը զբաղվում էր արհեստներով, առևտրով, երկրագործությամբ, ձկնորսությամբ և նավարկությամբ։


== Պատմամշակույթային կառույցներ ==
Միջին դարերում Դատվանն ունեցել է 6 եկեղեցի, որոնցում ձեռագրեր են ընդօրինակվել։ Ավանին մոտ գտնվում էր Ս. Սարգիս եկեղեցին, որը մինչև առաջին համաշխարհային պատերազմը կանգուն էր։ Դատվանի արևելյան կողմում գտնվում էր Վասպուրականի թագավորների ամառանոցի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆիշեր շրջան (Տեխաս)

Ֆիշեր շրջան (անգլ.՝ Fisher County), ԱՄՆ Տեխաս նահանգի 254 վարչական միավորներից մեկը։ 2009 թվականին բնակչության թիվը կազմում էր 3866 մարդ, իսկ 2010 թվականին՝ 3974 մարդ։ Շրջկենտրոնն է Ռոբի (անգլ.՝ Roby) բնակավայրը։


== Պատմություն ==
Շրջանը պաշտոնապես կազմավորվել է 1876 թվականին։ Իր անվանումը ստացել է Տեխասի անկախության հռչակագրի տակ ստորագրած Սամուել Ֆիշերի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Ֆիշեր շրջանի ընդհանուր մակերեսը կազմում է 2340 կմ², որից 2330 կմ²-ն զբաղեցնում է ցամաքը, իսկ 7,3 կմ²-ն կամ 0,3 %-ը՝ ջրային տարածքները։


=== Հարևան շրջաններ ===
Ստոնուոլ շրջան (հյուսիս)
Ջոնս շրջան (արևելք)
Նոլան շրջան (հարավ)
Սկարի շրջան (արևմուտք)
Քենտ շրջան (հյուսիս-արևմուտք)
Թեյլոր շրջան (հարավ-արևելք)


== Բնակչություն ==
Բնակչության թիվը 2000 թվականի դրությամբ կազմում էր 4344 մարդ։ Առկա էր 1785տնային տնտեսություն և 1244 ընտանիք։ Բնակչության խտությունը կազմում էր 2 մարդ/կմ²։ Հաշվվում էր 2277 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 83,75 %, աֆրոամերիկացիներ – 2,76 %, բնիկ ամերիկացիներ (հնդկացիներ) – 0,37 %, ասիացիներ - 0,14 %, այլ ռասաների ներկայացուցիչներ – 11,58 %, երկու կամ ավելի ռասաների ներկայացուցիչներ – 1,40 %: Իսպանախոսները կամ լատինոամերիկացիները կազմում են բնակչության 21,36 %-ը (անկախ ռասայից)։
Բնակչության տարիքային կազմը հետևյալն էր՝ 23,90% - մինչև 18 տարեկան, 6,30 % - 18-24 տարեկան, 23,00 % - 25-44 տարեկան, 24,10 % - 45-64 տարեկան և 22,70 % - 65 և ավելի բարձր։ Շրջանի բնակչի միջին տարիքը 43 տարեկան է։ Յուրաքանչյուր 100 կնոջը բաժին է ընկնում 92,90 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 89,80 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Կուտլուբուլատովո

Կուտլուբուլատովո (ռուս.՝ Кутлубулатово, բաշկիրերեն՝ Ҡотлобулат), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆաիկա Եգիպտացի

Ֆաիկա Ֆուադ Սադեկ (արաբ․՝ الأميرة فائقة بنت فؤاد الأول‎‎, հայտնի է նաև որպես Արքայադուստր Ֆաիկա, հունիսի 8, 1926(1926-06-08) կամ հունիսի 7, 1926(1926-06-07), Ras el-Tin Palace, Ալեքսանդրիա, Եգիպտոս - հունվարի 7, 1983(1983-01-07), Կահիրե, Եգիպտոս), եգիպտացի ազնվական, Եգիպտոսի ալբանական գահատոհմի ներկայացուցիչ։


== Վաղ կյանք ==
Ֆաիկա Սադեկը ծնվել է Ալեքսանդրիայի Ռաս էլ Թին պալատում 1926 թվականի հունիսի 8-ին։ Նա Ֆուադ թագավորի և Նազլի Սաբրիի դուստրն էր, Ֆարուկ թագավորի, արքայադուստրեր Ֆավզիայի, Ֆայզայի և Ֆաթխայի քույրը։ Նրա նախապապը եղել է վարչապետ և արտաքին գործերի նախարար գեներալ-մայոր Մուհամմադ Շարիֆ-փաշան, որն ուներ թուրքական ծագում։


== Անձնական կյանք ==
Ֆաիկան 1950 թվականի ապրիլի 5-ին Սան Ֆրանցիսկոյում քաղաքացիական արարողությամբ ամուսնացել է հասարակ եգիպտացի և կոնսուլական սպա Ֆուադ Սադեկի հետ։ Սկզբում Ֆարուկ թագավորն այդ ամուսնությանը հավանություն չի տվել, բայց ավելի ուշ այն վավերացրել է։ 1950 թվականի հունիսի 4-ին նրանք Կահիրեի Կոուբա պալատում ամուսնացել են կրոնական արարողությամբ։ Ամուսնությունից հետո Ֆաիկայի ամուսինն ստացել է «բեյ» կոչումը։ Զույգն ապրել է Նեղոսի Դոկկի պալատում, և Ֆուադ Սադեկն սկսել է աշխատել որպես Եգիպտոսի արտաքին գործերի նախարար։ Նրանք ունեցել են 4 երեխա՝ 2 աղջիկ և 2 տղա։


== Մահ ==
Ֆաիկան տևական հիվանդությունից հետո մահացել է 1983 թվականի հունվարի 7-ին՝ 56 տարեկան հասակում։


== Պարգևներ ==
Ալ-Քեմալի ադամանդներով զարդ։


== Ծանոթագրություններ ==
Այս քաղաքը կհետևի քեզ

Այս քաղաքը կհետևի քեզ (թուրքերեն՝ Bu Şehir Arkandan Gelecek), թուրքական հեռուստասերիալ, որը ցուցադրվել է թուրքական ATV հեռուստաընկերության եթերում։ Գլխավոր դերերում հանդես են գալիս Քերեմ Բյուրսինը, Լեյլա Լիդիա Թուղութլու, Գյուրքան Ույղուն, Օսման Ալքաշ և Դեֆնե Քայալար։ Հեռուստասերիալի ռեժիսորը Օզգյուր Դեմիրն է, իսկ պրոդյուսերը՝ Չաղրը Վիլա Լոսթուվալըն։ Սցենարի հեղինակը Էջե Յորենչն է։ Հեռուստասերիալը արտադրել է Ay Yapım պրոդյուսերական ընկերությունը։


== Սցենար ==
Հեռուստասերիալի սյուժեն ծավալվում է բռնցքամարտիկ Ալիի (Քերեմ Բյուրսին) շուրջը։ Երիտասարդը մանուկ տարիներին տեսել է, թե ինչպես է հայրը սպանում մորը։ Նա փրկվել է հորից՝ թաքնվելով նավակների տակ, որտեղ նրան գտել է մի նավաստի և իր հետ տարել։ Նավաստի Ռաուֆը իր հարազատ որդու պես դաստիարակել է Ալիին։ 20 տարի անց նրանք վերադառնում են Ստամբուլ, որտեղ պետք է բեռ փոխադրեին։ Իսկ բեռը պատկանում է Ալիի հորը՝ Մեթին Միքելամօղլուին։ Բացի այդ, նավաստի Ռաուֆը կազմակերպում է հանդիօում հայտնի բռնցքամարտիկի հետ, ով պարզվում է, որ Ալիի իրական հայրն է։ Մեթին Միքելամօղլուն խիստ անձնավորություն է։ Նա ունի դուստր, ով զբաղվում է պարով։ Հայրը դեմ է աղջկա նախասիրություններին։ Հայրը չի թողնում Պելինին մասնակցելու պարերի մրցույթին, որի պատճառով նրանք վիճում են բեռնատար նավի մոտ։ Եվ այդ պահին Ալին հանդիպում է իր կյանքի սիրուն Պելինին։


== Գլխավոր դերասաններ ==


== Երկրորդական դերեր ==


== Եթերաշրջան ==


== Ծանոթագրություններ ==


== Արտաքին հղումներ ==
Bu Şehir Arkandan Gelecek ATV'de
Ayyapım - Bu Şehir Arkandan Gelecek
Վիվենկա (գյուղ, Օլյուտորսկի շրջան)

Վիվենկա (ռուս.՝ Вывенка), գյուղ Ռուսաստանի Կամչատկայի երկրամասի Օլյուտորսկի շրջանի կազմում։
Բնակչությունը 2010 թվականին գրանցված տվյալներով կազմում էր 472 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղազախստանի դրոշ

Ղազախստանի դրոշ, Ղազախստանի պետական խորհրդանիշերից մեկը։ Ընդունվել է 1992 թվականին։


== Կառուցվածք ==
Դրոշի կենտրոնում արեգակն է երեսուներկու շողերով։ Ներքևում թևատարած արծիվն է։ Դրոշի աջակողմյան մասում պատկերված է ուղղահայաց ղազախական զարդանախշ։ Դրոշի նախագծի հեղինակն է Շաքեն Նիյազբեկովը։


== Պատմական դրոշներ ==

		
		
		
		
		


== Տես նաև ==
Ղազախստան


== Արտաքին հղումներ ==
Ղազախստանի դրոշը Flags of the World կայքում
(5517) Ջոնռոջերս

(5517) Ջոնռոջերս (անգլ.՝ Johnerogers), աստերոիդ աստերոիդների հիմնական գոտում։ Հայտնաբերվել է 1989 թվականի հունիսի 4-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,59417 ա. մ., առավելագույնը մոտենում է 2,2887 ա. մ. հեռավորության վրա և հեռանում 2,8997 ա. մ.։ Արեգակի շուրջ մեկ ամբողջական պտույտ է կատարում 1526,15 երկրային օրվա ընթացքում, իր ուղեծրով շարժվելով միջինում 0,235888 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5517) Ջոնռոջերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Starbreeze Studios

Starbreeze Studios, համակարգչային խաղերի մշակող և հրատարակող ընկերություն։ Հիմնադրվել է 1998 թվականին O3 Games անվան ներքո։ 2001 թվականին O3 Games անվանափոխվեց դառնալով Starbreeze։


== Ֆինանսական խնդիրներ ==
Overkill’s The Walking Dead խաղի վաճառքի ձախողումից և մի շարք բացասական ակնարկներից հետո, ընկերության բաժնետոմսերի գինը ընկավ 50%-ով։ Starbreeze գտնվում էր սննկացաման եզրին և հայտարարեց CEO-ի փոխման և վերակազմավորման մասին։ 2018 թվականի դեկտեմբերի 5-ին գլխավոր գրասենյակ մտան տնտեսական հանցագործության վերահսկման աշխատակիցները։ Իրաապաշտպան օրգանի աշխատակիցները առգրավեցին մի քանի համակարգիչներ և ձեռբակալեցին մի հոգու։ Starbreeze որոշ մենեջերներ վաճառեցին իրենց բաժնետոմսերը, մինչ գործադիր տնօրենին փոխարինելը։ Ոստիկանությունը ընկերության մեղադրում էր ինսայդերային առևտրի մեջ։
2019 թվականի փետրարի 12-ին Starbreeze-ը OtherSide Entertainment ստուդիային փողի դիմաց վերադարձրեց System Shock 3-ի իրավունքները։
2019 թվականի փետրվարի 27-ին հայտարարվեց Starbreeze Studios-ի և Skybound Entertainment-ի միջև կնքված պայմանագրի խզման մասին, որը կապված էր Overkill’s The Walking Dead-ի չգոհացնող որակի հետ։ Ինչպես նաև հայտարարվեց Overkill’s The Walking Dead-ի խաղային համակարգերի համար նախատեսված տարբերակի դադարեցման մասին, ԱՀ-ների տարբարակի ապահովման կասեցում և Steam-ից վերջնական ջնջման մասին։
2019 թվականի մայիսին Dhruva Interactive (դուստր ստուդիան) գնեց Rockstar Games-ը 7,9 միլլիոն դոլլարով։ Starbreeze նաև տեղեկացրեց սննկացման վտանգի մասին։ Որպեսզի ստուդիան դիմակայի և միջոցներ տնտեսելու նպատակով հեռացվեցին 240 աշխտողներից 60-ը։
2019 թվականի հունիսին Starbreeze վաճառեց Psychonauts 2-ի իրավունքները Microsoft ընկերությանը 8 միլլիոն դոլլարով։ Ընկերությունը բաժանվեց երկու մասի՝ Starbreeze Publishing AB և Starbreeze Studios AB։ Համաձայն ֆինանասկան զեկույցի, 2020-2023 թվականներին խնդիրը հնարավոր կլինի լուծել թողարկելով Payday: Crime War և Payday 3 խաղերը։
2020 թվականի փետրվարի ընկերության ֆինանսների նախկին տնօրենը դատապարտվեց ինսայդերային առևտրի համար։ Ըկերությունը Payday 3-ի ֆինանսավորման համար վաճառեց բաժնետոմսերի 9,1 %-ը (5,23 միլլիոն դոլլար)։


== Նախագծեր ==
Ընկերության կողմից թողարկած առաջին հաջողված խաղը կարելի է համարել The Chronicles of Riddick: Escape from Butcher Bay խաղը։ Չնայած ֆիլմի քննադատություններին, որի հիման վրա էլ ստեղծվել էր խաղը, այն ստացավ դրական ակնարկներ և բարձր գնահատականներ։ Դրական ակնարկների արժանացավ նաև The Darkness խաղը։


== Ծանոթագրություններ ==


== Արտաքին հղղումներ ==
Պաշտոնական կայք
Լորիժ

Լորիժ (ֆր.՝ Loriges), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սեն Պուրսեն սյուր Սյուլ կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03148։


== Բնակչություն ==
Համայնքի բնակչությունը 2008 թվականին կազմում էր 311 մարդ։


== Տնտեսություն ==
2007 թվականի տվյալներով 183 աշխատունակ տարիքի մարդկանցից (15-64 տարեկան) 141-ը տնտեսապես ակտիվ էին, 42-ը՝ անգործունակ (ակտիվության ցուցանիշը 77,0 %, 1999 թվականին եղել է՝ 73,0 %)։ 141 աշխատունակ բնակիչներից 128-ը աշխատում էին (65 տղամարդ և 63 կին), անաշխատանք էին 13-ը (6 տղամարդ և 7 կին)։ 42 անգործունակ մարդկանցից 12-ը աշակերտներ կամ ուսանողներ են, 16-ը՝ թոշակառու, 14-ը՝ անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լորիժ» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-14 
«Լորիժ» (ֆրանսերեն)։ cassini.ehess.fr։ Արխիվացված է օրիգինալից 2016-03-03-ին։ Վերցված է 2012-12-31
Ֆոգտլանդ (շրջան)

Ֆոգտլանդ  (գերմ.՝ Vogtlandkreis), շրջան է Գերմանիայում։ Շրջանի կենտրոնն է Պլաուեն քաղաքը։ Զբաղեցնում է 1309,85 կմ2։ Բնակչությունը 190 007 մարդ է։ Բնակչության խտությունը 145 մարդ/կմ2։
Շրջանի պաշտոնական կոդը 14 1 78 է։ Շրջանում 44 համայնք կա։


== Ծանոթագրություններ ==
Սիվետա (լեռ)

Մոնտե Սիվետա (իտալերեն՝ Monte Civetta), լեռ Դոլոմիտյան Ալպերում, Բելունո գավառում, Հյուսիսային Իտալիա։ Բարձրությունը 3220 մետր է։ Դրա հյուսիսարևմտյան կողմը տեսանելի է  Տաիբոն Ագորդինո հովտից։ Այն համարվում է Դոլոմիտների խորհրդանիշներից մեկը։
Առաջին անգամ լեռը մագլցել է Սիմեոնե դի Սիլվեստրոն 1855 թվականին․ այն համարվեց Դոլոմիտների առաջին հաղթահարված խոշոր  գագաթը։ Հյուսիսարևմտյան կողմը, իր 1000 մետրանոց բարձր ժայռերով, առաջին անգամ բարձրացել են  Էմիլ Սոլեդերը և Գուստլ Լետենբաուերը 1925 թվականին։ Այն պատմականորեն համարվում է առաջին «վեցերորդ սանդղակը»՝ Վիլո Ուելզենբախի «ալպինիստական դժվարությունների սանդղակով» ։ Երեսուն տարի անց UIAA-ն դա օգտագործեց որպես գնահատման համակարգի հիմք։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Monte Civetta, su SummitPost.org. 
Scheda su camptocamp.org
normale al Monte Civetta su vienormali.it
Foto a 360° su suedtirol-360.com: Civetta rifugio A. Tissi, Civetta e lago coldai, sentiero sulla Civetta - Monte Pelmo nello sfondo
Դենիզ Գեզմիշ

Դենիզ Գեզմիշ (թուրքերեն՝ Deniz Gezmiş, փետրվարի 27, 1947(1947-02-27), Այաշ, Անկարայի մարզ, Թուրքիա - մայիսի 6, 1972(1972-05-06), Անկարա, Թուրքիա), թուրք իրավաբան, 1968 թվականին տեղի ունեցած թուրքական շարժման մասնակից։ Գեզմիշը ընդհատակյա գործող Թուրքիայի ազգային ազատագրական բանակի թուրքերեն՝ Türkiye Halk Kurtuluş Ordusu) հիմնադիրներից և պարագլուխներից մեկն է եղել։ Մինչև մահապատիժը, եղել է մարքսիզմ- լենինիզմ գաղափարախոսության մոլի պաշտպան և առաջամարտիկ։


=== Պատանեկություն ===
Դենիզ Գեզմիշը իր մանկությունը անց է կացրել Թուրքիայի մի քանի քաղաքներում, քանի որ նրա հայրը եղել է ուսուցիչ և տեղափոխվել է մի քաղաքից մյուսը։ Ավարտել է Ստամբուլի գիմնազիաներից մեկը։ Այդ տարիքից նրա մոտ առաջացել է քաղաքականության նկատմամբ սեր և սկսել է մասնակցել ձախական ուժերի հավաքներին։


=== Քաղաքական գործունեություն ===
1965 թվականին Գեզմիշը դարձել է Թուրքիայի աշխատավորական կուսակցության անդամ (թուրքերեն՝ Türkiye İşçi Partisi)։ 1966 թվականին ընդունվել է Ստամբուլի համալսարանի իրավագիտության ֆակուլտետը, որտեղ էլ 1968 թվականի հունվարի 30-ին, մի խումբ ընկերների հետ միասին, հիմնադրել է «Իրավաբանների հեղափոխական կազմակերպությունը» (թուրքերեն՝ Devrimci Hukuklular Örgütü)։ Գեզմիշը եղել է 1968 թվականի Ստամբուլի ցույցերի գլխավոր կազմակերպիչը։ Նա ղեկավարել է ԱՄՆ դեսպանի այցի, ինչպես նաև ամերիկյան 6-րդ նավատորմի թուրքական ափ դուրս գալու դեմ ուղղված ցույցերը։ Մի քանի անգամ ձերբակալվել է` հեղափոխական գործունեության համար։
1969 թվականի մայիսի 31-ին, իրավաբան- ուսանողների հերթական ցույցի ժամանակ, Գեզմիշը վիրավորվել է և ձերբակալվել, իսկ համալսարանը փակվել է կառավարության հրամանով։ Գտնվելով ոստիկանանական հսկողության տակ` Գեզմիշը փախել է հոսպիտալից և տեղափոխվել Հորդանան` կապեր հաստատելով ՊԱԿ-ի հետ։
Պարտիզանական պատրաստություններ անցնելուց հետո` վերադարձել է Թուրքիա, որտեղ հիմնել է «Թուրքիայի ազգային ազատագրական բանակը» (թուրքերեն՝ Türkiye Halk Kurtuluş Ordusu)։
1971 թվականի հունվարի 11-ին մասնակցել է Անկարայի բանկերից մեկի թալանին, իսկ նույն տարվա մարտի 4-ին ԹԱԱԲժն գերի է վերցրել ամերիկացի չորս զինծառայողների։ Արդյունքում, Գեզմիշը` իր համախոհների Յուսուֆ Ասլանի և Հյուսեյն Ինանի հետ ձերբակալվել է Սիվասի մարզի Շարքըշլա գյուղի մոտ։ 1971 թվականի հոկտեմբերի 9-ին դատապարտվել է մահապատժի։ Որպես դատավճիռ նշված էր սահմանադրական կարգին սպառնալիք հասցնելը։


== Ծանոթագրություններ ==
Ալուջա

Ալուջա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կրասնի (Բագաևսկի շրջան)

Անվան այլ կիրառումների համար տե՛ս՝ Կրասնի (այլ կիրառումներ)Կրասնի (ռուս.՝ Красный), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Կրասնենսկի գյուղական համայնքի կազմի մեջ։ Բագաևսկայա շրջկենտրոնից գտնվում է 20 կմ հեռավորության վրա։
Այն կողմում (հեռուստասերիալ)

Այն կողմում (անգլ.՝ Beyond), ամերիկյան դրամատիկ հեռուստասերիալ՝ ստեղծված Ադամ Նասսդորֆի կողմից։ Պրեմիերան տեղի է ունեցել Freeform հեռուստաալիքով 2017 թվականի հունվարի 1-ին։
2017 թվականի հունվարի 10-ին սերիալը երկարաձգվեց մինչև երկրորդ եթերաշրջան։


== Սյուժե ==
Հոլդեն Մեթյուսը (Բորկլի Դաֆֆիլդ) 12 տարի անց դուրս է գալիս կոմայից և իր մոտ հայտնաբերում որոշակի ունակություններ, ինչից հետո նրան սկսում են որսալ անհասկանալի մարդիկ։ Հիմա նա պետք է պարզի, թե ինչ է տեղի ունեցել իր հետ այդ տարիների ընթացքում և ինչպես գոյատևել աշխարհում, որը էապես փոխվել է, մինչ նա եղել է կոմայի մեջ։ Բացի այդ նա փորձում է հարմարվել չափահասի կյանքին։


== Դերերում ==


=== Հիմնական դերասանական կազմ ===
Բորկլի Դաֆֆիլդ — Հոլդեն Մեթյուս, 25 տարեկան պատանի, ով 12 տարի անց կոմայից դուրս է գալիս և հայտնաբերում իր մեջ գերբնական ունակություններ։
Դիլան Գվին — Վիլլա Ֆրոսթ, աղջիկ, ով պնդում է, որ գիտի Հոլդենին իր ժամանակին։
Ջեֆ Պյեր — Ջեֆֆ ՄակԱրդլ, Քեվինի եղբայրը, ով հարձակվել էր Հոլդենի վրա կոմայից առաջ.
Ջոնաթան Վայթեսելլ — Լյուկ Մեթյուս, Հոլդենի կրտսեր եղբայրը։
Մայքլ ՄակԳրեյդի — Թոմ Մեթյուս, Հոլդենի հայրը։
Ռոմի Ռոզեմոնտ — Դիանա Մեթյուս, Հոլդենի մայրը։


=== Երկրորդական դերասանակն կազմ ===
Փիթեր Կիլամիս — դեղին բաճկոնով մարդը, ով սպանեց Քեվինին։ Աշխատում է «Դատարկ Երկնքում»
Ջորդան Կալոուվեր — Քեվին ՄակԱրդլ, Հոլդենի լավագույն ընկերը մինչև կոման։
Էրիկա Ալեքսանդր — Տեսս Շումախեր, «Դատարկ Երկնքի» ֆինանսական տնօրեն
Իդեն Բրոլին — Չարլի Զինգեր, ով կոմայի մեջ գտնվելով 4 տարի դարձել է մաթեմատիկական հաճար։
Ալեքս Դիակուն — Արթուր, Վիլլայի պապը։
Պատրիկ Սաբունգույ — Դենիել, Արթուրի օգնականը։
Չադ Վիլլետտ — Պաստոր Իեն, կապված «Դատարկ Երկնքի» հետ։
Մարտին Դոնավան — Իսահակ Ֆրոսթ, «ԴԱտարկ Երկնքի» առաջնորդը և Վիլլայի հայրը, ով մեղադրում է նրան Սելեստի մահի մեջ և չի ցանկանում ունենալ նրա հետ ինչ-որ ընդհանուր բան։
Թոբի Լեվինս — շերիֆ Դայթոն։
Էմիլիա Բարանակ — Ջեյմի, Հոլդենի ծանոթը, ում հետ ծանոթանում է երեկույթի ժամանակ։


== Սերիաների ցանկ ==


=== Առաջին եթերաշրջան (2017) ===


=== Երկրորդ եթերաշրջան (2018) ===


== Արտադրություն ==
Freeform հեռուստաալիքը (ներկա պահին ABC Family) առաջին սերիան պատվիրել է 2015 թվականի ապրիլին և ընտրել էր պրեմիերայի ամիս-ամսաթիվը՝ 2015 թվականի նոյեմբեր։ Ավելի ուշ հայտարարվեց, որ պրեմիերան տեղի կունենա 2017 թվականին։ Առաջին եթերաշրջանի նկարահանումները ավարտվել են 2016 թվականի օգոստոսի 10 - ին։ 2017 թվականի հունվարի 2 - ին տեղի ունեցավ առաջին երկու սերիաների պրեմիերան։ 2017 թվականի հունվարի 10 - ին սերիալը երկարաձգեցին մինջև երկրորդ եթերաշրջան, որի նկարահանումները սկսվել են 2017 թվականի ապրիլի 24 - ին։


== Քննադատություն ==
Առաջին եթերաշրջանը ստացել է կինոքննադատների խառը կարծիքներ։ Rotten Tomatoes կայքում սերիալն ունի 45% վարկանիշ հիմնված 11 գրախոսական հոդվածների և 10 միավորից միջին 6,12 միավորի վրա։ Metacritic կայքում հեռուստասերիալը ունի 48 միավոր 100 - ից հիմնված քննադատների 4 գրախոսականների վրա, որը համապատասխանում է «խառը կամ միջին արձագանքներին»։


== Ծանոթագրություններ ==
Ժողովածու (3072)

Ժողովածու 3072, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3072 թվի տակ։ Ձեռագիրը գրվել է 17-րդ դար Կարապետ երեց գրիչի կողմից։ Ստացողը եղել է Արիստակես երեցը։ Գրված է թղթի վրա, որը ունի 20,3X14,8սմ չափս։ Ձեռագիրը կազմված է 452 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ ուղղագիծ երկաթագիր, Ավետարանի վրա՝ երկսյուն, նոտրգիրով։ Կազմը` կաշվեպատ տախտակ դրոշմազարդ, աստառը՝ կարմիր կտավ։ Հիշատակարաններ՝ 177ա, 280ա, 337բ։


== Բովանդակություն ==
Միխ․ Ասորւոյ ժամանակաց զրոյցք։
Գր․ Խլաթեցւոյ Խրատք ժամանակարգութևանց։
Մովս․ երզնկացւոյ Կարգ թագաւորացն հայոց ըստ Մովս․ Խորենացւոյ, Ոտանաւոր։
Ի Մեկնութենէն Մատթէոսի։
Յաղագս աստիճանաց եկեղեցւոյ։
Ան․ Շիրակացւոյ թիւք Հնոյ և Նորոյ կտակարանաց։
Ստմուէլի Անեցւոյ Հաւաքմունք ի գրոց պատմագրաց։
Անուանք հայրապետաց և թագաւորաց հայոց, հռոմոց, հրէից, պարսից։
Եպիփանու Կիպրացւոյ Վասն ԺԲ ականց։
Նզովք ժողովոյն Մանագկերտի։
Գր․ Կեսարացւոյ Անուանք քաղաքաց։
Դաշանց թուղթ։
Դաւանութիւն Հռոմայ եկեղեցւոյ։
Մեսրոպայ Վայոցձորեցւոյ Պատմութիւն Մեծին Ներսիսի։
Թուղթ (Ներս․ Շնորհալի, Էմքնուէլ)։
Կիր․ Թալնեցւոյ Տաղ։
Խրատք իմաասանոց։
Դարագլուխք։
Յաղագս կշռոց։
Գրառաջք։
Պատմութիւն Փարէգ քաղաքին։
Հարցումն տաճկաց և պատասխանիք մերոց վարդապետաց։
Մանունք։


== Ծանոթագրություններ ==
Կոլոգրիվի շրջան (Կոստրոմայի մարզ)

Կոլոգրիվի շրջան (ռուս.՝ Кологривский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Կոլոգրիվ։


== Աշխարհագրություն ==
Շրջանի տարածքի մակերեսը կազմում է 3520 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 7387 մարդ։ Բնակչության խտությունը կազմում էր 2,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Այոն (այլ կիրառումներ)

Այոն, կարող է վերաբերել՝

Այոն - գյուղ Ռուսաստանի Չուկոտկայի ինքնավար օկրուգի Չաունսկի շրջանի կազմում
Այոն - կղզի հյուսիսային Սիբիրյան ծովում, Չաունսկայի եզրին
Աղբուլաղ (Կարսի գավառ)

Անվան այլ կիրառումների համար տե՛ս՝ Աղբուլաղ (այլ կիրառումներ)Աղբուլաղ (թուրքերեն՝ Akbulak), գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Գորան Հաջիչ

Գորան Հաջիչ (սերբ.՝ Горан Хаџић, Goran Hadžić;սեպտեմբերի 7, 1958(1958-09-07), Վինկովցի, Vukovar-Syrmia County, Խորվաթիա - հուլիսի 12, 2016(2016-07-12), Նովի Սադ, Սերբիա), Սերբիայի Կարինա Հանրապետության պետական  քաղաքական գործիչ, որն ունի սերբական ծագում։ Սերբիայի Կարինա Հանրապետության երկրորդ նախագահ Բալկաններում պատերազմի ժամանակ, 1992 թվականի փետրվարի 26-ից մինչև 1994 թվականը։ Խորվաթիայում պատերազմի ժամանակ եղել է Սերբական համայնքի առաջնորդը։


== Կենսագրություն ==
Ծնվել է 1958 թվականի սեպտեմբերի 7-ին Վինկովցիում։ Մինչ պատերազմը Խորվաթիայում Հաջիչն աշխատել է գյուղատնտեսական կոմբինատի պահեստում։
Քաղաքական ակտիվություն է սկսել որպես Հարավսլավիայի կոմունիստների միության անդամ։ 1980-ական թվականների վերջին, Հաջիչը միացել Է Սերբիայի դեմոկրատական կուսակցությունը և ակտիվորեն սկսեց զբաղվել քաղաքական կարիերայով։
1990 թվականին Հաջիչը անդամակցել է Խորվաթիայում ստեղծված Սերբական դեմոկրատական կուսակցությանը։ Նույն թվականի հունիսին նա ընտրվել է Վուկովարի իր բաժանմունքի ղեկավար։
2004 թվականին Գորան Հաջիչի դեմ նախկին Հարավսլավիայի միջազգային տրիբունալի կողմից մեղադրանքներ Էին առաջադրվել ռազմական հանցագործությունների համար, այդ ժամանակից ի վեր նա Ինտերպոլի կողմից հետախուզվում էր։ 2011 թվականի հուլիսի 20-ի առավոտյան Հաջիչը ձերբակալվել Է Սերբիայի հյուսիսում և հուլիսի 22-ին արտահանձնվել Հաագա։ 2011 թվականի հուլիսի 25-ին դատարանի առաջին նիստով մեկնարկեց նրա նկատմամբ դատավարությունը, որտեղ Հաջիչը մեղադրվում է հետապնդման, արտաքսման, գույքի անիմաստ ոչնչացման և կողոպուտի, ոչնչացման, սպանությունների, ձերբակալության, խոշտանգումների և խորվաթների և ոչ սերբ բնակչության այլ ներկայացուցիչների հետ դաժան վերաբերմունքի մեջ։
2014 թվականի փետրվարին դատարանը մերժել էր Հաջիչի արդարացնելու համար ներկայացված միջնորդությունը։
2015 թվականի փետրվարին Հաջիչի մոտ ուղեղի քաղցկեղ էր ախտորոշվել ոչ աշխատանքային փուլում։ 2015 թվականի ապրիլի 14-ին տրիբունալը որոշում էր կայացրել ժամանակավորապես ազատ արձակել Հաջիչին Սերբիայում բուժման համար։ Ապրիլի 16-ին նա ժամանել Է Բելգրադ։ 2016 թվականի հուլիսի 12-ին Հաջիչը երկարատև հիվանդությունից հետո մահացել է Նովի Սադ քաղաքի Վոյևոդինայի կլինիկական կենտրոնում։
2016 թվականի հուլիսի 14-ին թաղվել է Նովի Սադ քաղաքային գերեզմանատանը։


== Արտաքին հղումներ ==
Горан Хаджич — последний разыскиваемый Международным трибуналом по бывшей Югославии


== Ծանոթագրություններ ==
Նովոալեքսանդրովսկի շրջան

Նովոալեքսանդրովսկի շրջան (ռուս.՝ Новоалександровский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ Նովոալեքսանդրովսկ։


== Աշխարհագրություն ==
Շրջանի տարածքի մակերեսը կազմում է 2014,99 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 65556 մարդ։ Բնակչության խտությունը կազմում էր 32,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լուիս Մադրիգալ

Լուիս Գիլերմո Մադրիգալ Գուտերես (իսպ.՝ Luis Guillermo Madrigal Gutiérrez, փետրվարի 10, 1993(1993-02-10), Los Mochis, Սինալոա, Մեքսիկայի Միացյալ Նահանգներ), մեքսիկացի ֆուտբոլիստ, «Մոնտերեյ» ակումբի հարձակվող։


== Ֆուտբոլային կարիերա ==
Մադրիգալը «Մոնտերեյ» ֆուտբոլային ակադեմիայի ակումբի սան է։ 2011 թվականի հոկտեմբերի 8-ին «Էստուդիանտես Տեկոսի» դեմ խաղում, նա իր դեբյուտն է նշել մեքսիկական առաջնությունում։ Նույն թվականին Լուիսը դարձել է Ամառային մրցաշրջանի չեմպիոն։ 2013 թվականի մարտի 31-ին Պումաս ակումբի դեմ խաղում Մադրիգալը խփել է իր առաջին գոլը «Մոնտերեի» կազմում:.  Լուիսը 3 անգամ հաղթել է ԿՈՆԿԱԿԱՖ չեմպիոնների լիգան։
2014 թվականի սկզբին Մադրիգալը վարձավճարով տեղափոխվել է «Ատլանտե» ակումբ։ Հունվարի 6-ին «Լեոնի» դեմ խաղում նա իր դեբյուտն է նշել նոր ակումբի կազմում։ Ապրիլի 14-ին «Սանտոս Լագունայի» դեմ խաղում դարձել է դուբլի հեղինակ` նոր ակումբում իր առաջին գոլերը խփելով.:
2015 թվականի ամռանը Մադրիգալը վարձավավճարով տեղափոխվել է «Կերետարո»։ Օգոստոսի 12-ին «Սանտոս Լագունայի» դեմ խաղում իր դեբյուտն է նշել նոր ակումբում.: «Մոնտերեյ» վերադառնալուց հետո Լուիսը 2 անգամ վարձավճարով տեղափոխվել է «Միներոս դե Սակատեկաս» և «Ալեբրիխես դե Օահակա» ակումբներ։


== Միջազգային կարիերա ==
2009 թվականին Մադրիգալը Նիգերիայում մասնակցել է աշխարհի երիտասարդական առաջնությանը։ Մրցաշարում նա խաղացել է Շվեյցարիայի, Բրազիլիայի, Ճապոնիայի և Հյուսիսային Կորեայի դեմ խաղերում։ Կորեացիների դեմ խաղում Լուիսը դարձել է գոլի հեղինակ։
2013 թվականին Մեքսիկայի երիտասարդական հավաքականի կազմում Մադրիգալը դարձել է ԿՈՆԿԱԿԱՖ-ի երիտասարդական հավաքականի առաջնության չեմպիոն։ Մրցաշարի ընթացքում նա խաղացել է Ջամայկայի, Կյուրասաոյի և երկու անգամ` Սալվադորի հավաքականների դեմ։ Նույն թվականին Լուիսը մասնակցել է Տուլոնում կայացած մրցաշարին։ 2013 թվականի ամռանը Մադրիգալը երիտասարդական թիմի հետ մեկնել է Թուրքիա` մասնակցելու աշխարհի գավաթի առաջնությանը։ Մրցաշարում նա մասնակցել է Պարագվայի դեմ խաղում։


== Ձեռքբերումներ ==
Ակումբային
 Մեքսիկա «Մոնտերեյ»

Մեքսիկայի ֆուտբոլի առաջնություն-Ամառային մրցաշրջան, 2010
ԿՈՆԿԱԿԱՖ չեմպիոնների լիգայի հաղթող-2010/2011
ԿՈՆԿԱԿԱՖ չեմպիոնների լիգայի հաղթող-2011/2012
ԿՈՆԿԱԿԱՖ չեմպիոնների լիգայի հաղթող-2012/2013Միջազգային
 Մեքսիկա Մեքսիկայի մինչև 20 տարեկանների երիտասարդական հավաքական

Երիտասարդական հավաքականների ԿՈՆԿԱԿԱՖ առաջնություն-2013


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Team profile Archived 2010-09-01 at the Wayback Machine.(իսպ.)
Էլիզե Ռեկլյու

Ռեկյլու Ժան Ժակ Էլիզե (ֆր.՝ Jacques Élisée Reclus, մարտի 15, 1830(1830-03-15)[…], Սենտ Ֆուա լա Գրանդ, Ժիրոնդ, Ֆրանսիա - հուլիսի 4, 1905(1905-07-04)[…], Տորհոուտ, Արևմտյան Ֆլանդրիա, Բելգիա), ֆրանսիացի աշխարհագրագետ, սոցիոլոգ, քաղաքական գործիչ, անարխիզմի տեսաբաններից։
1871 թվականի Փարիզի կոմունայի ժամանակ ազգային գվարդիայի մարտիկ էր, գերվել է վերսալցիներից, դատապարտվել ցմահ արտաքսել է Ռեկլյուման։ Ապրել է Իտալիայում, Շվեյցարիայում, Բելգիայում։ 1892-1905 թվականներին աշխարհագրության պրոֆեսոր էր Բրյուսելում (սկզբում՝ Ազատ համալսարանում, իսկ այնուհետե իր նախաձեռնությամբ ստեղծված Նոր համալսարանում)։ Ռեկլյուն բացահայտել է պատմության նշանակությունը աշխարհագրության համար և նրանց փոխադարձ կապերը։
Համաշխարհային համբավ է վաստակել Ռեկյլուի Նոր ընդհանուր աշխարհագրություն։ «Երկիրը և մարդիկ» երկը, որի մեջ փորձել է տալ մարդկության զարգացման ընդհանուր պատկերը և երկրների նկարագրությունը։ Ռեկյլուի չափազանցրել է հասարակության զարգացման վրա աշխարհագրական միջավայրի ազդեցությունը, սակայն աշխարհագրական դետերմինիզմի հետևողական հետնորդ չէր։


== Ծանոթագրություններ ==
Աղդարա

Աղդարա ( աբխազ.` Аҕдара, վրաց.` აღდარა), գյուղ Աբխազիայի Սուխումի շրջանում, Սուխումից 20 կմ հյուսիս։ Գտնվում է Գումիստա գետի աջ ափին, ծովի մակարդակից 360 մ բարձրության վրա։


== Բնակչությունը ==
1959 թվականի տվյալներով, գյուղն ուներ 210 բնակիչ, հիմնականում հայեր, իսկ 1968 թվականի հաշվառումների համաձայն, գյուղում ապրում էր 463 մարդ` հայեր, նաև աբխազներ։ 1989 թվականին, գյուղում արդեն բնակվում էր 71 մարդ, կրկին հայեր։
Բնակիչներն զբաղվում են ծխախոտի, եգիպտացորենի, բանջարաբոստանային կուլտուրաների մշակությամբ, անասնապահությամբ և մեղվաբուծությամբ։ Գյուղն ուներ հայկական տարրական դպրոց։
Հայերը եկել են 1886 թվականին` Օրդուի շրջակայքի գյուղերից։


== Ծանոթագրություններ ==
Վոյ Վոժ (Էնտյուշյուի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Էնտյուշյու գետի աջ ափին՝ 8 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064389
Կոդը ըստ հիդրոլոգիական հետազոտության (ՌԴ) — 103006438
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոնստանտին Մարջանիշվիլի

Կոնստանտին Ալեքսանդրի Մարջանիշվիլի (Մարջանով) (մայիսի 28 (հունիսի 9), 1872, Ղվարել, Ռուսական կայսրություն - ապրիլի 17, 1933(1933-04-17), Մոսկվա, ՌԽՖՍՀ, ԽՍՀՄ), խորհրդային ռեժիսոր։ ՎԽՍՀ ժողովրդական արտիստ (1931)։


== Կենսագրություն ==
Բեմական գործունեությունն սկսել է 1893 թվականին Քութայիսում, որպես դերասան այլ դերերի շարքում՝ խաղալով նաև Մասիսյանցի դերը (Սունդուկյանի «Խաթաբալա»)։ 1894 թ. անցել է ռուսական բեմ՝ որպես ռեժիսոր ստեղծելով բազմաթիվ ներկայացումներ Իրկուտսկի, Սարատովի, Ռոստովի և այլ քաղաքների թատրոններում, ապա՝ ղեկավարել Ռիգայի Նեզլոբինի խումբը, որը բեմադրել է Գորկու, Բլոկի, Չեխովի, Լ․ Անդրեևի, Նայդյոնովի մի շարք պիեսներ։ 1910-1913 թթ. աշխատել է ՄԳԱԹ-ում (Կ․ Համսունի «Կյանքի ճիրաններում», Իբսենի «Պեր Գյունտ»)։ 1913-1914 թթ. Մոսկվայում կազմակերպել է Ազատ թատրոնը՝ ձգտելով ընդլայնել բեմարվեստի սինթետիկ հնարավորությունները։ Այստեղ համագործակցել է հայ դիրիժոր Կ․ Սարաջեի և երգիչ Ա․ Կարատովի հետ։ 1914 թ. Ռոստովում բեմադրել է Լևոն Շանթի «Հին աստվածներ» պիեսը, որը տեղի հայկական մամուլը համարել է «գովելի ձեռնարկություն», «ռուսական որոնող թատրոնի խստապահանջ ռեպերտուարի ցանկը մի չքնաղ գոհարով ճոխացնող գործ»։ 1919 թ. Կիևում բեմադրել է Լոպե դե Վեգայի «ֆուենտե օվեխունա» դրաման՝ ներկայացմանը հաղորդելով հեղափոխական մեծ թափ ու հերոսական ոգի։ 1920 թ. Պետրոգրադում կազմակերպել է Կոմիկական օպերայի թատրոնը և մասնակցել մասսայական թատերականացված հանդեսների բեմադրություններին։ 1922 թվականից՝ Թիֆլիսի նորաստեղծ Ռուսթավելու անվան թատրոնի գլխավոր ռեժիսոր։ Վրացական բեմի խորհրդային վերածնունդը ամբողջովին կապված է Մարջանիշվիլիի անվան հետ։ Ռուսական բեմի հեղափոխական ավանդույթները Մարջանիշվիլին այստեղ ներդաշնակել է վրացական թատրոնի ազգային խառնվածքին։ Լոպե դե Վեգայի «Ֆուենտե օվեխունա», Զ․ Անտոնովի «Արևի խավարումը Վրաստանում», Դ․ Էրիսթավիի «Բաժանություն», Շեքսպիրի «Համլետ», Ազիանիի «Դասալիք կինը» բեմադրությունները նպաստել են վրացական բեմարվեստի բուռն զարգացմանը։ 1928 թ. Մարջանիշվիլին Քութայիսում հիմնադրել է 2-րդ պետական թատրոնը (այժմ՝ Թբիլիսիում)։ Տոլլերի «Հոպլյա՜, մենք ապրում ենք», Գուցկովի «Ուրիել Ակոսատ», Կիրշոնի «Հաց»։ Լավրենյովի «Բեկում», Կակաբաձեի «Կվարկվարե Թութաբերի» բեմադրություններով վրացական բեմն ապրել է աննախընթաց վերելք, երկու ազգային թատրոններում աճել են Վ․ Անջափարիձեի, Ու․ Չխեիձեի, Վ․ Գոձիաշվիլու, Ա․ Խորավայի, Ա․ Վասաձեի, Թ․ Ճավճավաձեի, Ս․ Զաքարիաձեի նման դերասաններ։ Թիֆլիսի Հայ դրամայի «Ֆուենտե օվեխունա» և Ն․ Ազիանիի «Դասալիք կինը» («Դեզերտիրկա») բեմադրությունները իրականացվել են ըստ Մարջանիշվիլիի ռեժիսորական մտահղացման։ Կյանքի վերջին տարիներին աշխատել է Մոսկվայի Փոքր թատրոնում, որպես գլխավոր ռեժիսոր։ Բեմադրություններ է տվել նաև Թիֆլիսի օպերային թատրոնում։ Վրաստանում ստեղծել է մի շարք ֆիլմեր։ Հայ արվեստի զործիչներից մոտիկից շփվել է Հ․ Դանիելյանի, Լ․ Իսեցկու հետ։ Տարբեր առիթներով Մարջանիշվիլիի արվեստը հատուկ ուշադրության նյութ են դարձրել Օ․ Սևումյանը և Ս․ Քափանակյանը։


== Ծանոթագրություններ ==
20th Century Masters: The Millennium Collection: The Best of Boyz II Men

20th Century Masters, The Millennium Collection: The Best of Boyz II Men, Boyz II Men խմբի ամենալավ հիթային ժողովածու, հրատարակաված 2003 թվականին Motown Records լեյբլ-ում։


== Կոմպոզիցիաների ցանկ ==
«End of the Road»
«It's So Hard to Say Goodbye to Yesterday»
«Motownphilly»
«In the Still of the Night (I’ll Remember)»
«Uhh Ahh»
«I'll Make Love to You»
«Thank You (песня Boyz II Men)|Thank You»
«Water Runs Dry»
«4 Seasons of Loneliness»
«A Song for Mama»
Ուոլթ Դիսնեյի մեթոդ

Ուոլթ Դիսնեյի մեթոդ, պատկանում է ստեղծարարության մեթոդիկաների շարքին, որն անց է կացվում դերային խաղի ձևով, որտեղ մասնակիցները դիտարկվող հարցը քննարկում են երեք տեսադաշտերից՝ ստեղծագործական, իրատեսական և ծայրահեղական։ Մեթոդիկան իր անվանումը ստացել է ի պատիվ ամերիկացի հանրահռչակ մուլտիպլիկատոր Ուոլթ Դիսնեյի։ Սակայն մեթոդի հեղինակը Ռոբերտ Բ. Դիլթսն է։ Մեթոդը հայտնի է նաև Նեյրո-լեզվաբանական ծրագրավորման մեջ՝ որպես ՆԼԾ-ի ռազմավարական մոդել։


== Կիրառման տեխնիկա ==
Մեթոդը կարող է կիրառվել ինչպես անհատների կողմից, այնպես էլ՝ խմբերում։ Խմբային կիառության ժամանակ մասնակիցները զբաղեցնում են երեք դերեր։

Երազողը ստեղծագործական, էնտուզիաստ մարդու դեր է իրականացնում, ով առաջ քաշված խնդրին տալիս է զանազան, երբեմն նույնիսկ անհավանական լուծումներ
Իրատեսը զբաղեցնում է ողջախոհ և պրագմատիկ դիրք և առաջարկում է, թե ինչպես կարելի է լուծել խնդիրը այն պլանավորելու, վերակառուցելու և հստակ քայլերը դուրս բերելու միջոցով։
Քննադատը փորձում է գնահատել գաղափարի արժեքը, գտնում է արված առաջարկությունների մեջ առկա սխալները։Դերային խաղի ընթացքում մասնակիցները կարող են պարբերաբար փոփոխել իրենց դերերը և շարունակել քննարկումը այնքան ժամանակ, քանի դեռ խնդրի որոշումը չի գտնվել։
Երբեմն կիրառում են նաև այս մեթոդի զարգացված տեսակը, երբ առկա դերերից բացի լինում է նաև ազատ դիտորդ։ Չեզոք դիրքից խնդրին նայելու շնորհիվ հնարավոր է լինում գտնել, ինչպես առավել արդյունավետ, այնպես էլ խնդրի լուծման չեզոք տարբերակներ։ Ուոլթ Դիսնեյի եռաչափ պլանավորման մեթոդիկայի առավել զարգացած տեսակներից է նաև Էդվարդ դե Բոնոյի կողմից առաջարկված Մտածելու վեց գլխարկների մեթոդիկան։


== Արտաքին հղումներ ==
Encyclopedia of Systemic Neuro-Linguistic Programming and NLP New Coding. Պաշտոնական կայք (անգլ.)
"NLP UND HYPNOTHERAPIE" Հարցազրույց Ռոբերտ Դիլթսի հետ, 1993 թվականի հոկտեմբեր (գերմ.)
2017 Summer Program. NLP մեթոդի հեղինակ Ռոբերտ Դիլթսի պաշտոնական կայք


== Աղբյուրներ ==
Robert B. Dilts: Strategius of Genius. Volume I: Aristotle, Sherlock Holmes, Walt Disney, Wolfgang Amadeus Mozart. Meta Publications, Capitalo (California/USA) 1994.
Robert B. Dilts, Todd Epstein: Tools for dreamers. Meta Publications, Capitalo (California/USA) 1991.
Ավասոր

Ավասոր, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Համրավետ

Համրավետ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բոկեղ

Սիմիթ (թուրքերեն՝ simit, Արամեերեն` qeluro/qelora, koulouri (հունարեն՝ κουλούρι), đevrek (սերբ.՝ ђеврек), gjevrek (մակեդոներեն՝ ѓеврек) կամ gevrek (բուլղար․՝ геврек), կլոր բուբլիկ  պատրաստված քնջութով, տարածված է Թուրքիայում, ինչպես նաև Հունաստանում, Սերբիայում, Բուլղարիայում, Ստարա Պլանինայի և Միջին Արևելքի այլ տարածաշրջաններում, օրինակ՝ Լիվանում։ Սիմիթները (չափով, ճռթճռթայությամբ և այլ) տարբեր են ըստ տարածաշրջանների։ Իզմիր քաղաքում Սիմիթը հայտնի է նաև «gevrek», չնայած, որ նա շատ նման է ստամբուլյան սիմիթին։
Սիմիթները սովորաբար վաճառվում են առանձին կամ դոնդողակների, ջեմերի, պանիրների հետ՝ առավոտյան թեյի հետ նախաճաշի համար։
Սիմիթներ հաճախ վաճառում են փողոցային առևտրականները, ովքեր կամ կրում են այն, կամ հատուկ վաճառարկղեր են դնում գլխի վրա և քայլում։

ԱՄՆ-ում Սիմիթը հայտնի է որպես Turkish bagel (թուրքական բեյգլ։


== Տես նաև ==
Բեյգլ
Օղաբլիթ
Բուբլին
Կալաչ


== Ծանոթագրություններ ==


== Արտաքին հղումներ ==
http://www.zarubejye.com/tour/tour37.htm - статья «Вкусная достопримечательность Стамбула — симит»
Видео рецепт
Սեսեկ

Սեսեկ (ռուս.՝ Сесек), գետ Ռուսաստանում, հոսում է Նեմսկի և Ուրժումսկի շրջաներում, Կիրովի մարզում։ Գետաբերանը տեղակայված է Նեմդա գետի ձախ ափին՝ 28 կմ հեռավորության վրա։ Գետի երկարությունը 10 կմ է։
Գետի ակունքը գտնվում է անտառներում, Նեմա գյուղից 33 կմ դեպի հարավ-արևելք։ Հոսում է հարավ-արևմուտք, անցնում է անմարդաբնակ անտառային վայրով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100038491
Հիդրոլոգիական ուսումնասիրությունների կոդը - 111103849
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քիլիս

Անվան այլ կիրառումների համար տե՛ս՝ Քիլիս (այլ կիրառումներ)Քիլիս, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Թալին (այլ կիրառումներ)

Թալին տեղանունը կարող է վերաբերել հետևյալ աշխարհագրական օբյեկտներին.

Թալին - քաղաք Հայաստանի Հանրապետության Արագածոտնի մարզում
Թալին - քաղաք Սիրիայի Արաբական Հանրապետությունում
Թալին - գյուղ Իրանի Իսլամական Հանրապետությունում
Թալին - գետակ հեղեղատ ՀՀ-ում, Արաքսի ավազանում


== Տես նաև ==
Տալլին, Էստոնիայի Հանրապետության մայրաքաղաք
Կամպիլիոնե-Ֆենիլե

Կամպիլիոնե-Ֆենիլե(իտալերեն՝ Campiglione-Fenile), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.284 մարդ (2008 թվականի տվյալներով)։ Բնակչության խտությունը՝ 117 մարդ/կմ²։ Տարածքը՝ 11 կմ²։ Փոստային ինդեքս՝ 10060։ Հեռախոսային կոդ՝ 0121։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Միտկովո-Կաչկարի

Միտկովո-Կաչկարի (ուկրաիներեն՝ Митьково-Качкарі), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Միտկովո-Կաչկարի գյուղում բնակվում էր 419 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստոնեական սոցիալիզմ

Քրիստոնեական սոցիալիզմ, հասարակական մտքի ուղղություն, որը ձգտում է քրիստոնեությանը հաղորդել սոցիալիստական երանգավորում։


== Առաջացումը ==
Առաջացել է 19-րդ դարի 30-40-ական թվականներին (Ֆ․ Լամենե (Ֆրանսիա), Ֆ․ Դ․ Մորիս, Չ․ Քինգսլի (Մեծ Բրիտանիա), Ֆ․ Բաադեր, Ի․ Հուբեր, Վ․ Է․ Կետտելեր (Գերմանիա) և ուրիշներ)։ Քրիստոնեական սոցիալիզմի ներկայացուցիչներից շատերը, ձգտելով ազատել շահագործվողներին թշվառությունից, նշում են ոչ իրական ուղիներ և միջոցներ (դասակարգերի համագործակցություն, կրոնաբարոյական կատարելագործում)։ Քրիստոնեական սոցիալիզմը ձևավորվել է իբրև բուրժուական գաղափարախոսության հիմնական տարատեսակություններից մեկը, որը հակադրվում է գիտական սոցիալիզմին և հեղափոխական բանվորական շարժմանը։ Քրիստոնեությանը նոր սոցիալական երանգավորում հաղորդելու և արդի պայմաններին համապատասխանեցնելու փորձեր են կատարում կաթոլիկական եկեղեցին և նրա դրոշի տակ հանդես եկող քրիստոնեադեմոկրատական կուսակցությունները, արհմիությունները են։ Քրիստոնեական սոցիալիզմի գաղափարախոսները վերջին հաշվով, հանդես են գալիս որպես սոցիալ–ռեֆորմիստներ, կոչ են անում կատարելագործել բուրժուական հասարակական հարաբերությունները։
Այսեր Մաթևոսյան

Այսեր Վարազդատի Մաթևոսյան (հունվարի 5, 1950(1950-01-05), Գեղարոտ, Հայաստան), հայ նկարիչ։


== Կենսագրություն ==
1970 թվականին ավարտել է Երևանի գեղարվեստի ուսումնարանը, 1977 թվականին՝ Երևանի գեղարվեստա-թատերական ինստիտուտը։ 1988 թվականից Հայաստանի նկարիչների միության անդամ է, 1996 թվականից՝ ՅՈՒՆԵՍԿՕ-ի անդամ։ Մաթևոսյանի կտավները Հայաստանում ապրող մարդկանց, նրանց սովորույթների ու ավանդույթների, եղանակի ու բնության հակադրությունների մասին են։ 1980 թվականից մասնակցել է մի շարք ցուցահանդեսների Հայաստանում, Ռիգայում, Մոսկվայում, Սանկտ-Պետերբուրգում։


== Ցուցահանդեսներ ==
1994 անհատական ցուցահանդես Հալեպում ու Դամասկոսում
1995 Հայոց ցեղասպանության 80-ամյակին նվիրված ցուցահանդես
1995 Հայաստանի անկախությանը նվիրված ցուցահանդես
1997 անհատական ցուցահանդես Երևանում
1997 անհատական ցուցահանդես «Գարունը սեր է բերում»
1998 ցուցահանդես Գերմանիայի Վիսբադեն քաղաքում
1999 խմբակային ցուցահանդես Երևանում
2000 խմբակային ցուցահանդես Թեհրանում
2001 ցուցահանդես Երևանում, նվիրված Քրիստոնեության ընդունման 1700-ամյակին
2002 խմբակային ցուցահանդես Երևանում
2003 ստեղծագործական ուղևորություն Բեյրութ, Լիբանան
2005 -2014 թվականներին խմբակային ցուցահանդեսներ Երևանում և արտերկրում


== Ծանոթագրություններ ==
Զաստավա Մ70 (ատրճանակ)

Զաստավա Մ70, նախկինում հայտնի էր որպես Մ70 CZ (Զաստավա գործարան, մոդել 1970), կոմպակտ ատրճանակ՝ արտադրված ՀՍՖՀ–ում և, ավելի ուշ, Սերբիայում։


== Նկարագրություն ==
M70 արտադրվել է 1970 թվականին՝ Հարավսլավիայի ոստիկանների և ամերիկական սպաների համար՝ հիմք ընդունելով Զաստավա Մ57 բանակային ատրճանակի կառուցվածքը, բայց ավտոմատիկան աշխատում է ազատ փակաղակի հետ մղման հաշվին։
Մեխանիկական ամրությամբ, հուսալիությամբ և կայունությամբ շահագործման բարդ պայմաններում Մ70 ատրճանակները մետաղի ցածր որակի պատճառով զգալիորեն զիջում են Մակարովի ատրճանակներին։
Ատրճանակը ազատ վաճառքում է քաղաքացիական զենքի շուկայում (նաև ազատ արտահանման համար)։


== Տարբերակներ և մոդիֆիկացիա ==
Մ70 - 7,65×17մմ փամփուշտով տարբերակ, 8 լիցքային պահեստատուփով։
Մ70Կ - 9×17 մմ փամփուշտով տարբերակ, 7 լիցքային պահեստատուփով։


== Շահագործող երկրներ ==
Հարավսլավիա-մինչև Հարավսլավիայի փլուզումը գտնվել են զինված ուժերի և ոստիկանության սպառազինության մեջ
Սերբիա- 2015 թվականի հունվարի 27–ին Սերբիայի պաշտպանության նախարարությունը հայտնել է 9163 հատ 7,65 մմ տրամաչափով ատրճանակի վաճառքի մասին։ Բացի դրանից, ատրճանակները ոստիկանությունում օգտագործում են որպես պահեստային զենք։


== Լրացուցիչ տեղեկություն ==
Նախկին Հարավսլավիայի տարածքում ատրճանակը հայտնի է ոչ պաշտոնական «Pčelica» (մեղվիկ) անվանմամբ։


== Ծանոթագրություններ ==


== Գրականություն ==
Ա․ Ժուկ հրաձգային զենքի հանրագիտարան․ ատրճանակներ, հրացաններ, ատրճանակ–գնդացիր, ավտոմատներ. М., ООО «Издательство АСТ», «Воениздат», 2002.


== Արտաքին հղումներ ==
Pistol M70 / официальный сайт компании-производителя
М. Р. Попенкер. Пистолет Crvena Zastava M70 (Сербия / бывш. Югославия) // сайт "Современное стрелковое оружие мира"
Ենալկա

Ենալկա (ռուս.՝ Еналка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի աջ ափում՝ 269 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005337
Հիդրոլոգիական ուսումնասիրությունների կոդը - 103000533
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1229) Տիլա

(1229) Տիլա (անգլ.՝ Tilia), աստերոիդ աստերոիդների գոտու արտաքին մասում։ Հայտնաբերվել է 1931 թվականի հոկտեմբերի 9-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,229062 ա. մ., առավելագույնը մոտենում է 2,7195 ա. մ. հեռավորության վրա և հեռանում 3,7386 ա. մ.։ Արեգակի շուրջ մեկ ամբողջական պտույտ է կատարում 2119,4 երկրային օրվա ընթացքում, իր ուղեծրով շարժվելով միջինում 0,169859 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,02° անկյուն։
Տիլա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1229) Տիլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)